Karoliina Niskanen

Karoliina Annukka Niskanen (s. 23. marraskuuta 1987 Kaarina) on suomalainen kirjailija, teatterintekijä ja muusikko. Hän on valmistunut teatteritaiteen maisteriksi ja opiskeli Teatterikorkeakoulussa vuosina 2008–2013. Näyttelijänä hän on työskennellyt muun muassa Kansallisteatterissa, Turun kaupunginteatterissa, KOM-teatterissa ja Kajaanin kaupunginteatterissaKajaanin kaupunginteatteriin uusia taiteilijoita Kajaanin kaupunginteatteri 9.2.2023 (viitattu 6.11.2025)Henkilöstöuutisia Kajaanin kaupunginteatterista Kajaanin kaupunginteatteri 4.4.2025 (viitattu 7.11.2025). Hän on myös suosittu äänikirjojen lukija ja on toiminut ääninäyttelijänä useissa radiokuunnelmissa sekä juontanut Onnellinen Loppu -ohjelmaa Radio Helsingissä. 

Niskanen julkaisi esikoisromaaninsa Tilhi (Bazar Kustannus) vuonna 2020. Tilhi oli Tiiliskivi-kirjallisuuspalkintoehdokas. Toinen romaani Muamo (Bazar Kustannus) julkaistiin 2023 ja kolmas romaani Sillinpyytäjä (Bazar Kustannus) ilmestyy 2026.Karoliina Niskanen - Sillinpyytäjä Kirja.fi (viitattu 6.11.2025) Niskanen on toiminut myös Kaarina-lehden kolumnistina ja kirjoittanut näytelmiä.  

Niskanen on tehnyt musiikkia artistinimellä MC Pyhä Lehmä, ja hän julkaisi vuonna 2016 Pohjantuuli -debyyttilevynsä Monsp Recordsin kautta. Niskanen on vieraillut lukuisien suomalaisten rapartistien singleillä (kuten Paleface, Kajo, Stepa & Are, Rauhatäti ja Mercedes Bentso). Niskanen muodostaa veljensä Kajon kanssa Yhdentekevää-duon, jonka kanssa he ovat esiintyneet ympäri Suomea. Hän on esiintynyt myös yhtyeessä Pyhä Rauha yhdessä Rauhatäti nimisen rap-artistin kanssa. Nykyään Niskanen tekee musiikkia artistinimellä LEHMÄ. Hän kuuluu Huulet-nimiseen rap-kokoonpanoon yhdessä Tiia Karoliinan ja Satun kanssa. 

 Diskografia 

 Albumit 
 Pohjantuuli (2016)

 Singlet 

 Hullun lehmän tauti (2015)
 Paska ei kolise (2015)
 Navetta palaa feat. Haamu (muusikko) (2017)
 Kaukorakkautta (2017)
 Iso Paha Setä (2018)

 Lähteet 

 Aiheesta muualla 
Artistiesittely Monsp Recordsin sivuilla 

Luokka:Suomalaiset näyttelijät
Luokka:Suomalaiset hip hop -artistit
Luokka:Vuonna 1987 syntyneet
Luokka:Elävät henkilöt